Penahanan anggota Royal Navy oleh Iran 2007

Pada 23 Mac 2007 seramai 15 tentera laut Diraja Britain di dalam bot HMS Cornwall telah dikepung, ditahan dan dirampas oleh Pengawal Revolusi Iran di perairan Iran dan Iraq. Setelah Britain membuat pernyataan maaf secara tertutup dan rundingan berterusan, mereka di bebaskan pada 4 April 2007 dan drama tebusan 13 hari berakhir.

Mereka terdiri dari 8 tentera laut dan 7 tentera marin diraja Britain telah menaiki bot pelampung secara 'tidak sengaja' menceroboh perairan negara Iran berhampiran Arvandrud/Shatt al-Arab. Mereka ditahan jam 10:30 pagi waktu Iraq (07:30 GMT, 11:00 pagi waktu Iran) . 

Pada 6 April 2007, selepas dibebaskan 15 tentera marin itu menafikan mereka meminta maaf. Kerajaan Britain , Perdana Menteri Britain Tony Blair menafikan mereka telah meminta maaf.

Krisis ini tercetus ketika hubungan Iran-Britain cukup tegang berikutan Amerika Syarikat-Britain dan sekutu menjajah negara jirannya Iraq. Amerika telah mengetuk gendang perang terhadap Iran dan menuduh Iran memperkayakan bom nuklear.

Nama tahanan
Senarai nama askar yang menceroboh Iran seperti berikut 
 Leftenan Felix Carman RN 
 Kapten Christopher Air RM 
 Chief Petty Officer Gavin Cavendish 
 Acting Sergeant Dean Harris 
 Leading Seaman Christopher Coe 
 Acting Leading Seaman Faye Turney 
 Lan Korporal Mark Banks 
 Able Seaman Arthur Batchelor 
 Able Seaman Andrew Henderson 
 Able Seaman Simon Massey 
 Able Seaman Nathan Summers 
 Marin Paul Barton 
 Marin Daniel Masterton 
 Marin Adam Sperry 
 Marin Joe Tindell

HMS Cornwall 
HMS Cornwall ialah bot pelampung jenis Batch 3 Type 22 frigate yang termasuk dalam CTF 158. Komander HMS Cornwall ialah Nick Lambert dan mengarahkan 14 askar lelaki dan 1 askar wanita membuat rondaan di Semenanjung al-Faw di Shatt al-Arab, Iraq jam 10.30 pagi waktu Iraq (07.30 GMT). Di permukaan laut tidak ada batu sempadan atau garis sempadan. Pelaut atau  tentera laut banyak bergantung kepada mesin panduan GPS yang serba canggih. Sepatutnya dalam situasi krisis semasa, Britain tidak berada di Iran.

Punca
 Manouchehr Mottaki selaku Menteri Luar Iran mendakwa 15 tentera marin Britain yang bertugas di Iraq telah menceroboh dan memasuki perairan Iran sejauh 450 meter  iaitu pada  29°51′9″ Utara , 48°45′11″ Timur.  Iran telah menyiarkan rakaman pengakuan beberapa orang tentera tersebut dan banyak lagi tidak disiarkan.
 Akhbar The Guardian melaporkan insiden menceroboh perairan Iran bukanlah pertama kali tetapi telah banyak disiarkan sebanyak 3-4 kali.
 Britain mendakwa 15 tentera marinnya berada 1.5 km dari perairan Iran. Bot pelampung HMS Cornwall sedang meronda di perairan Iraq yang dikawal oleh tentera Britain. Kononnya rondaan dilakukan bagi membanteras penyeludupan kereta oleh kapal dagang di laut Iraq.
 Mungkin terdapat kesilapan dalam mentafsir sempadan negara Iran-Iraq. Menurut Perjanjian Algiers 1975, titik sempadan terletak di 29°51′16″ Utara, 48°44′45″ Timur. Britain menggunapakai peta Shatt al-Arab yang diberikan oleh Universiti Durhamm, United Kingdom. Tentera tersebut masih berada di 29°50.174 Utara , 48°43.544′ Timur . Kononnya soal pencerobohan tidak timbul.
 Sedangkan menurut peta Iran , Semenanjung al-Faw dalam wilayah Iran. Sebenarnya titik sempadan itu tidak pernah dipersetujui oleh Iran mahupun Iraq.

Pembebasan 
Pada 4 April 2007, Presiden Iran, Mahmoud Ahmedinejad membebaskan mereka sempena Maulidur Rasul (Sabtu) dan Hari Easter (Ahad). Sikap ini adalah ajaran agama yang suka memaafkan kesalahan dilakukan pihak lain. Mereka dihantar pulang terus ke London dengan pesawat   BA6634-British Airways. Pesawat mendarat di Lapangan Terbang Heathrow, London jam 12 tengah hari, 5 April 2007. Pemeriksaan kesihatan, mesyuarat dan taklimat dan berjumpa dengan keluarga diadakan di Devon.

Banyak spekulasi, rahsia dan rundingan tidak rasmi sebenarnya ‘terlibat’ dalam krisis 13 hari itu. Antaranya  penukaran tahanan Iran, yang dicekup tentera Iraq di Irbil pada Januari 2007. Britain membenarkan diplomat Iran  melawat ‘lima Irbil’ yang ditangkap di Iraq itu. Tetapi Menteri Luar Iraq, Hoshyar Zebari menafikan hal tersebut.

Spekulasi mendakwa Presiden Syria, Bashar Al-Assad telah bersetuju menemui Nancy Pelosi, Speaker Dewan Kongres AS beberapa hari sebelum itu dan seterusnya merayu Iran membebaskan 15 tahanan.

Pengajaran
 Britain tidak boleh sewenang-wenang memasuki perairan Iran atas apa sebab sekalipun. Britain jangan cuba bermain api dengan Republik Islam Iran.
 Imej Iran meningkat kerana berlembut untuk tidak mendakwa  tentera marin di mahkamah Iran. Sebelum ini PBB dan banyak negara menyeru Presiden Mahmoud Ahmedinejad membebaskan mereka.
 Britain jangan lagi terperangkap dengan hubungan panas Tehran-Washington. Britain mungkin dituduh pengecut jika meminta maaf.
 Krisis ini telah mengendurkan ketegangan di Asia Barat dan melambatkan isu nuklear Iran. 
 Harga minyak di pasaran dunia telah  turun mendadak apabila krisis ini berjaya di selesaikan.
 Sekatan ekonomi terhadap Iran yang diputuskan oleh Majlis Keselamatan Pertubuhan Bangsa-Bangsa Bersatu tidak dibincangkan buat sementara.
 Kerajaan Republik Islam Iran adalah kerajaan yang bertanggungjawab dan menepati janji. Mereka dilihat sedia  berunding , bertolak-ansur, berperikemanusiaan dan tidak ada unsur keganasan.  Adakah Britain akan melakukan perkara yang sama?
 Presiden Mahmood Ahmedinejad yang sebelum ini dicurigai, telah mendapat pujian masyarakat antarabangsa.

Penafian maaf
Pada Jumaat, 6 April 2007 askar Faye Turney menafikan mereka telah menceroboh.  Ketika itu mereka berada 1.7 batu nautika berhampiran sempadan Iraq-Iran. Pengakuan menceroboh hanyalah sandiwara agar mereka dibebaskan. Sebenarnya mereka diseksa, digari,ditutup muka, dikurung dan sebagainya oleh penyiasat Pengawal Revolusi Iran.

Sejarah lalu
 Pada 1980-an Pengawal Revolusi Iran pernah menahan tentera Amerika selama 52 hari. Akhirnya Perang Iran-Iraq tercetus dari 1980-1988  di mana Amerika merestui Presiden Saddam Hussein melancarkan serangan terhadap Iran berhubung wilayah Shatt al-Arab. Sungai Arvand di Shatt al-Arab menjadi rebutan antara Iran dan Iraq sejak sekian lama. Bandar Abadan dan Basrah terletak di wilayah ini.

 Pada hari Isnin, 21 Jun 2004, lapan tentera marin Britain ditahan selama 3 hari selepas memasuki Shatt al-Arab atau Arvandrud di Iran. Akhirnya mereka dibebaskan tetapi peralatan telah dirampas.

2007 di Asia
2007 di United Kingdom
2007 dalam hubungan antarabangsa
Kejadian samudera 2007
Kejadian samudera antarabangsa
Peristiwa diplomatik
Sejarah Tentera Laut Diraja